Ґомбичка

**Слово ґомбичка** (ж род, |всл. *gombička,* мад*, gomb) ма вецей* значеня у руским язику:

**1.** „предмет хтори служи за капчанє шматох” 

**2.** „типка на ґомбичковей гармоники, на бренчку и под.; тастер за уключованє-виключованє” (значенє з новшого часу)

**3.** „пилула” (колоквиялно); (значенє з новшого часу)

**4.** ґомбички (мн.); (на орманох) могли буц украшени и з ґомбичками; гвоздзики хтори ше забивали до ормана, а мали били полцорово главки

♦ *ми нє остатнї ґомбички на [[Кошуля|кошулї]] „ми нє сцеме буц остатнї”;* *(дзецко малючке, дробне)* як бaрз мале дзецко.”
 
Ґомбичка представя часц облєчива, хотра служи за капчанє шматох, алє може буц и як прикраска, декорация на облєчиве, обуї, женских ташкох итд.

Ґомбички ше у новшим чаше найчастейше правя зоз пластики, алє пред вельо раками пренайдзени ґомбички аж и з морских кориткох.

## История
Ґомбички и подобни ствари ше першобутно у давней прешлосци хасновали як прикраски, а ридше за капчанє часцох на шмати. Найстарши ґомбички припадаю цивилизациї долїни Инда (серб.**5**). Даєдни ґомбички були вирезовани ґеометрийскей форми и на нїх були предзиравени дзирки же би ше ґомбички могли пришиц зоз иглу за облєчиво.

Ґомбички пренаходзени зоз часу Кот Ямана (2800 - 2600 року п.н.е.), бронзовей епохи Китаю (2000-1500 рок п.н.е.), античним Риме. Тоти ґомбички були правени зоз морских кориткох, а о тим шведоча пренаходки у крипти орлох, Шкотска (2200-1800. пред н.е.).

Скоряни ствари зоз Римского царства наводза на факти же даєдни зоз перших дзиркох за ґомбички, на ташкох, у нукашньосци, найдзена желєзна капча або ґомбичка на скоряним пререзу. Подобни механїзем ше познєйше нашол на обуї у вчасней штредньовиковней епохи.

Ґомбички ше после зявели и за капчанє манжетнох у византийским царстве, а хасновани були и за капчанє єгипетских туникох хтори ше капчали по гарло найпознєйше у 5. вику.

## Файти ґомбичкох
• ґомбичка зоз  шильку - ма шильку наруби хтору ше пришива за облєчиво

• ґомбичка зоз дзирками - ма 2 або 4 дзирки

• ґомбичка-ґомбичка (серб. *дугме-дугме*) – у форми краткей палїчки .

• штрикана або геклана зоз волни лєбо памучних нїткох.

• ґомбичка (зоз мадрского ґомб - „ґомбичка, манжетна“) - диялектична назва за ґузел хтори ше хаснує наместо ґомбички  .

• ґомбичка за фармерки – притвердзена за облєчиво зоз нїтну хтора скапчує ґомбичку твардо алє рухомо при капчаню.

• манжетна - капча за манжетни, подобна ґомбички.

• ґомбичка - капча на капчу направена зоз двох асиметричних елементох.

• ґомбичка - бакарна ґомбичка зоз дзирку за прашованє таби - якнох (таби - модни стил) .

## Материяли и продукция
Понеже ше ґомбички продукую зоз, такповесц, каждого можлївого материялу, природного и синтетичного, або комбинациї обидвох, история составу материялох за ґомбички одражує ше спрам часу и розвою епохох и технолоґиї материялох.

Ґомбички можу правиц и индивидуални ремесельнїки, або уметнїки зоз сирових материялох, або комбиновано зоз даєднима другима материялами. Алтернативно, можу буц продукт нїзкотехнолоґийней домашнєй индустриї, або ше можу продуковац масовно у високотехнолоґийних фабрикох.

Ґомбички котри правя уметнїки спадаю до уметнїцких прикладнїкох, и часто су познати колекционаре ґомбичкох. 

## Анкета о ґомбичкох
Року 1918. америцка влада направела широку анкету о медзинародним тарґовищу ґомбичкох, хтора виказала походзенє, односно зоз чого шицко можу буц ґомбички; зоз рошлїнох, слоновей косци, метала, скла, ґалалита, гадваб, платна, вигеклани зоз памуку, олова, емайла, ґуми, єленьових рогох, древа, косцох, скори, паперу, пресованого картону, седефу, целулоиду, порцелану/порцолу, плеху, зоз цинку, каменя итд.

Нови технолоґиї допринєсли тому же ше ґомбички правя зоз твардей пластики, школькох, металу и найчастейше з древових материялох. Иншаки файти материялох ше хасную лєм на старинских (ретро) шматох/ношњох, лєбо ше чуваю як колекциї.

Прейґ 60% шветового понуканя ґомбичкох на тарґовище приходзи и зоз Тяотоу, округ Йонґдя, зоз Китаю. (серб. 15),(16)

## Позиционованє
Класични шмати маю ґомбички на лївим боку за жени, а на правим боку за хлопох.

## Ґалерия

Файл:Plastic & fabric buttons showing holes & shank.jpg|Ґомбички, вецей файти
Файл:ButtonShell.jpg|Ґомбичка направена зоз школьки
Файл:Button stamping machine, Henri Jamorski Button Factory, Paris, France, 1919 (28206559760).jpg|Машина за правенє ґомбичкох у фабрики, у Паризу, 1919. 
Файл:Peter Carl Fabergé - Buttons - 1966.490 - Cleveland Museum of Art.jpg|Ґомбички у Музею, Кливленд
Файл:Merfamily wedgewood cut steel f&b smaller back 2.jpg|Ґомбички зоз Енґлескей, 1760. рок


## Литература
* *Словнїк руского народного язика I*, А-Н, Нови Сад, 2017.рок, бок 305.
* Chaya Korb Hubner (1989). The Broken Magen David. стр. 116. „men button right on left .. Tznius”
* Bunch, Bryan (2004). The History of Science and Technology. Boston, MA: Houghton Mifflin. стр. 784. ISBN 978-0-618-22123-3.
* Edwards, Nina (2012) (2012). On the Button: The Significance of an Ordinary Item. London, UK: I. B. Tauris. ISBN 978-1-84885-584-7. ASIN 1848855842.
* Wisniewski, Debra J. (1997). Antique & collectible buttons : identification & values. Charley Lynch. Paducah, KY: Collector Books. стр. 168. ISBN 0-89145-711-9. LCCN 97122120.
* Howells, Jocelyn. (2006), Button materials A - Z: Identification guide., Portland, OR: JossButtons.

## Вонкашнї вязи
* Button-making in Birmingham, England in the 1800s
* of original 1830–1940 US patents for buttons & related tools & machinery
* Online collection of historical buttons at the Button Museum

## Референци
Катеґория:Часци облєчива